‘Japanse ooievaar’ voed ruimtestasieDie Wit Ooievaar word gelanseer. Foto: Nasa Agt dae nadat ’n Russiese vragruimteskip wat kos en ander voorraad vir die internasionale ruimtestasie moes neem kort ná opstyging ontplof het, het ’n Japanse vragskip na die ruimtestasie vertrek. Daar is meer as vier ton kos en ander voorraad aan boord van die Japanse tuig wat deur ’n H-IIB-vuurpyl die ruimte ingeneem is. Die vragtuig staan as die Kounotori bekend, wat “wit ooievaar” beteken. Bron: NewAtlas